OzLabs/hebrew-wiki-articles huggingface dataset:
איתן קטקוסקי

אית'ן פרנסיס קטקוסקי (באנגלית: Ethan Francis Cutkosky; נולד ב-19 באוגוסט 1999) הוא שחקן אמריקאי, הידוע בעיקר בזכות תפקידיו כבארטו בסרט "התאום"<ref name="Chicago Daily Herald 01-08-09"></ref> וכקארל גלאגר בסדרה של שואוטיים "חסרי בושה".<ref name="Chicago Tribune 04-01-14"></ref>

== ביוגרפיה ==
איתן פרנסיס קטקוסקי נולד ב-19 באוגוסט 1999 בסנט צ'ארלס, אילינוי שבארצות הברית. בנם היחיד של איבון קבררה קטקוסקי, מורה, ודייוויד קטקוסקי, מהנדס תוכנת מחשבים. אמו של קטקוסקי היא ממוצא מקסיקני. 

קטקוסקי למד בבית הספר היסודי בל גרהם ובחטיבת הביניים תומפסון, שניהם בעיר הולדתו באילינוי. בתיכון למד בבית הספר התיכון סנט צ'ארלס איסט בסנט צ'ארלס, אילינוי.

== קריירה ==
=== תפקידים ראשונים ו"חסרי בושה" ===
קוטקוסקי הופיע לראשונה בתפקיד הקולנועי ראשון, כששיחק את קרל בסרט "פרד קלאוס" משנת 2007, קומדיית חג המולד בכיכובו של וינס ווהן. שנתיים לאחר מכן שיחק את בארטו בסרט האימה "התאום", בו כיכב לצד גארי אולדמן. בשנת 2010 שיחק בסרט המותחן העצמאי "הפרקליטה", בו כיכבו הילרי סוונק וסם רוקוול. 

בשנת 2011 החל לגלם את קארל גלאגר, בסדרת הטלוויזיה בהפקת שואוטיים "חסרי בושה", לצד אמי רוסום וויליאם ה. מייסי.<ref name="Chicago Daily Herald 01-08-11"></ref>

== חיים אישיים ==
ב־6 בנובמבר 2017, נעצר קוטקוסקי בגין נהיגה תחת השפעת אלכוהול בלוס אנג'לס.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2007
| פרד קלאוס
| קרל
| ללא קרדיט
|-
| 2009
| התאום
| ברטו
|
|-
| 2010
| הפרקליטה
| ילד בשכונה
|-
|2021
|Alex/October
|ג'וש
|
|-
|TBA
|Going Places
|אוטיס
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2021-2011
| חסרי בושה
| קארל גלאגר
| תפקיד ראשי (11 עונות); 134 פרקים
|-
| 2013, 2021
| חוק וסדר: מדור מיוחד
| הנרי מסנר
| 2 פרקים
|-
| 2020
| פאוור
| תומאס איגן הצעיר
| פרק: "Exactly How We Planned"
|-
|2022
|הקונרים
|קיילב גולדובסקי
|פרק: "Parent Traps and Heart Attacks"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:דוגמנים ילדים
קטגוריה:אמריקאים שנולדו ב-1999
רות מינסקי סנדר

רות מינסקי סנדרוביץ (נולדה ב-3 במאי 1926) היא סופרת וניצולת שואה. היא כתבה שלושה ספרים על קורותיה בשואה: "הכלוב", "החיים" "וגברת השואה".

== ראשית חיים ==
ריבקל'ה ריבה מינסקה נולדה בלודז' שבפולין לאברומלה ונחה מינסקה. ריבה נולדה ב-3 במאי 1926. היא הייתה הרביעית מבין שבעה ילדים: שאנלה, יענקלה ומלה קדמו לה; האחים מוטלה, מוישל'ה ולייבלה צעירים ממנה. אביה של ריבה, אברומלה מינסקה נפטר זמן קצר לאחר לידתו של מוישלה.

== מלחמת העולם השנייה ==
לפני הפלישה לפולין, אחיה הגדולים של ריבה ברחו לרוסיה כדי להימלט מעבודות כפייה. ריבה, אמה ואחיה הקטנים גורשו לגטו לודז', שם חלה האח הצעיר לייבל'ה בשחפת. ב־10 בספטמבר 1942 גורשה אמם מהגטו במהלך פשיטה של החיילים הנאצים והשאירה את ריבה לטפל באחיה הצעירים. היא אימצה אותם כדי לשמור על המשפחה, שנמשכה עד שמת האח לייבל'ה. ריבה, מוט'לה ומויש'לה רוכזו עם היהודים שנותרו בגטו ונשלחו לאושוויץ. ריבה ואחיה הופרדו בשערי המחנה.

לאחר שבוע הועברה ריבה למחנה עבודה במיטלשטיין. שם היא לקתה בהרעלת דם מחיתוך ידה, ומכיוון שהעניקה השראה לאחרים סביבה לעבוד קשה יותר, היא אושפזה במקום להיהרג. כשהחלימה היא נשלחה למחנה העבודה במחנה הריכוז גראפנורט עד סוף המלחמה. המחנה שוחרר על ידי הצבא האדום. היא עברה לארצות הברית והקימה משפחה.

== לאחר המלחמה ==
לאחר השחרור חזרה רות עם חברים מהמחנה ללודז'. הם גילו כי בתיהם לשעבר היו מאוכלסים על ידי אנשים שרכשו את הבתים לאחר שהיהודים גורשו למחנות. רות וחברותיה החליטו לברוח לאחר שנודע להן כי ניצולי המחנות היהודים הם יעדים לרצח. הם שהו בדירה נטושה עם ניצולים אחרים.

היא הכירה את בעלה לאחר המלחמה. הזוג הטרי התארגן להובלה למחנה עקורים בגרמניה, שם ילדו בני הזוג שני בנים. גם בזמן שהותה במחנה, התאחדה רות עם אחיה ואחיותיה (שאנלה, יענקל'ה ומלה) שנמלטו לרוסיה.

לאחר מכן המשפחה היגרה לארצות הברית, שם נולדו שני ילדים נוספים. המשפחה התיישבה בקומאק, ניו יורק ושם היא עדיין מתגוררת עם בעלה.<ref></ref><ref></ref> מדי פעם היא מספרת את קורות חייה בפני תלמידים.<ref></ref>

== יצירות שפורסמו ==
* הכלוב (מקמילן, 1986)
* לחיים (מקמילן, 1988)
* גברת השואה (מקמילן, 1999)

== קישורים חיצוניים ==

== הערות שוליים ==

קטגוריה:יהודיות פולניות
קטגוריה:אסירים בגטו לודז'
קטגוריה:סופרות יהודיות אמריקאיות
קטגוריה:סופרות פולניות
קטגוריה:מהגרות מפולין לארצות הברית
קטגוריה:יהודים בשואה: פולין
קטגוריה:אסירים במחנה הריכוז אושוויץ
קטגוריה:אמריקאיות שנולדו ב-1926
כריסטיאנה ורטנברג

כריסטיאנה ורטנברג (בגרמנית: Christiane Wartenberg; נולדה ב-27 באוקטובר 1956 בפרנצלאו<ref>[https://web.archive.org/web/20200417174055/https://www.sports-reference.com/olympics/athletes/st/christiane-stoll-wartenberg-1.html sports-reference]</ref>) היא אתלטית גרמנייה, שהתחרתה בעיקר בריצת 1500 מטר.

היא התמודדה מטעם גרמניה המזרחית באולימפיאדת מוסקבה שהתקיימה במוסקבה, רוסיה בריצת 1,500 מטר וזכתה במדליית הכסף.

==הישגים נוספים==
* 1975 – מקום חמישי באליפות אירופה באולמות.
* 1976 – השתתפות באולימפיאדת מונטריאול: הודחה בריצת הביניים של 1,500 מטר.
* אליפות העולם 1979, ראשונה בריצת 1,500 מטר במונטריאול.
* 1983 – השתתפות באליפות העולם בהלסינקי: המקצה בוטל עקב חום, 1,500 מטר.

==קישורים חיצוניים==

== הערות שוליים ==

קטגוריה:אתלטיות מזרח גרמניות
קטגוריה:אתלטים אולימפיים מזרח גרמנים
קטגוריה:זוכות מדליית כסף אולימפית ממזרח גרמניה
קטגוריה:אתלטיות באולימפיאדת מונטריאול (1976)
קטגוריה:אתלטיות באולימפיאדת מוסקבה (1980)
קטגוריה:רצות 1500 מטר
קטגוריה:גרמניות שנולדו ב-1956
קטגוריה:גרמנים שנולדו ב-1956
כיכר מגנוליה

מזרקת שמש ורגינה בכיכר
כיכר מגנוליה (במקדונית: Плоштад Магнолија) הוא מרחב ציבורי וכיכר העיר של ביטולה במקדוניה הצפונית, הממוקמת בסמוך למגדל השעון. מסביב לכיכר, בתים ישנים בסגנון אדריכלי מקדוני עות'מאני המאכלסים משרדים, בתי קפה וברים.

בביטולה, שהייתה מרכז תרבות מרכזי באימפריה העות'מאנית, יש מבנים מעניינים מזמן שלטון הטורקים, מהם רבים ברחוב מיין ובכיכר מגנוליה. 

בכיכר נמצאת גם גלריית אמנות "מגאזה" ו"בניין הזכוכית".

עיריית ביטולה, בשיתוף פעולה עם ממשלת מקדוניה הצפונית, הציבו בכיכר את האנדרטה לכבוד מייסד הרקליאה שגובהה 8.5 מ', ומסביב לה מזרקה ועליה סמל שמש ורגינה וספסלי ישיבה ומנוחה.

== קישורים חיצוניים ==

== הערות שוליים ==

קטגוריה:ביטולה
מגנוליה
רנו סימביוז

רנו סימביוז (בצרפתית: Renault Symbioz) היא מכונית קונספט בתצורת מכונית חשמלית, שהוצגה בשנת 2017 בצרפת.

=="רנו סימביוז"==
* "רנו סימביוז" הוצגה לראשונה בתערוכת המכוניות הבינלאומית הגרמנית ("International Motor Show Germany" ) בפרנקפורט ב-12 בספטמבר 2017.
* 4 דלתות, 2 דלתות אחוריות: "דלתות התאבדות" (בדגם הראשון שהוצג).
* 4 מושבים.
* 2 מנועים חשמליים.
* מנוע קדמי.
* סוג הנעה: הנעה אחורית.
* טווח סוללה חשמלית: כ-500 ק"מ.
* תאוצה בין 0–100 היא 6.0 שניות.
* בנובמבר 2017 הציגה רנו גרסה שנייה למכונית התצוגה שלה, שנקראה "סימביוז מכונית הדגמה", המסוגלת לנסוע בכבישים פתוחים ושונה ממכונית הקונספט הסטטית עם פנסים, דלתות ומושבים קונבנציונליים אמיתים. דגם "סימביוז" זה מצויד בנהיגה אוטונומית.

== גלריה ==
<gallery mode="packed" heights="120">
קובץ:Salão do Automóvel 2018 (45890969021).jpg | "רנו סימביוז"
קובץ:Salão do Automóvel 2018 (31932977628).jpg | "רנו סימביוז"
קובץ:Salão do Automóvel 2018 (45890968951).jpg | "רנו סימביוז"
קובץ:Salão do Automóvel 2018 (32006359338).jpg | "רנו סימביוז"
קובץ:Renault Press conference 3 – IAA 2017 by Nicolas Völcker.jpg | "רנו סימביוז"
קובץ:Festival automobile international 2018 - Renault Symbioz Concept - 007.jpg | "רנו סימביוז"
קובץ:Festival automobile international 2018 - Renault Symbioz Concept - 006.jpg | "רנו סימביוז"
קובץ:Festival automobile international 2018 - Renault Symbioz Concept - 002.jpg | "רנו סימביוז"
</gallery>

==ראו גם==
* רנו
* רנו אלטיקה

==קישורים חיצוניים==

* 

==הערות שוליים==

קטגוריה:מכוניות קונספט
קטגוריה:מכוניות חשמליות
קטגוריה:דגמי מכוניות שהושקו ב-2017
קטגוריה:מכוניות צרפתיות
סימביוז
כריסטופר רודי

כריסטופר רודי (באנגלית: Christopher Ruddy; נולד ב-28 בינואר 1965) הוא חוקר וסופר אמריקאי. הוא מייסד ומנכ"ל<ref name="auto"></ref> חברת התקשורת ניוזמקס מדיה, המאגד את ערוץ Newsmax.com ואת רשת Newsmax TV.

כריסטופר רודי גדל בלונג איילנד וקיבל השכלה בהיסטוריה וממשל ציבורי, בין היתר הוא למד באוניברסיטה העברית בירושלים.

== ספרים פרי עטו ==
<div class="mw-content-ltr">
* Vincent Foster: The Ruddy Investigation (United Publishing Company, 1996)
* The Strange Death of Vincent Foster: An Investigation (Free Press, Simon & Schuster, 1997. .)
* Bitter Legacy: NewsMax Reveals the Untold Story of the Clinton-Gore Years (NewsMax Media, 2002. .)
</div>

==קישורים חיצוניים==

== הערות שוליים ==

קטגוריה:בלוגרים אמריקאים
קטגוריה:בוגרי אוניברסיטת סנט ג'ון בניו יורק
קטגוריה:בוגרי בית הספר לכלכלה של לונדון
קטגוריה:סופרים אמריקאים
קטגוריה:מנכ"לים אמריקאים
קטגוריה:אמריקאים שנולדו ב-1965
אורמד פארמסוטיקלס

אורמד פארמסוטיקלס (באנגלית: ) היא חברה ציבורית, העוסקת בפיתוח תרופות לבליעה - בעיקר כמוסת אינסולין דרך הפה לטיפול בסוכרת מסוג 2. החברה הוקמה בשנת 2006 ומשרדיה הראשיים נמצאים בירושלים. מניותיה רשומות למסחר בנאסד"ק ובבורסה לניירות ערך בתל אביב באופן דואלי.

== היסטוריה ==
אורמד הוקמה בשנת 2006 על ידי הביוכימאית ד"ר מרים קדרון, חוקרת בבית החולים האוניברסיטאי הדסה בירושלים, ובנה נדב קדרון. עם חברי המועצה המדעית המייעצת של החברה נמנה אברהם הרשקו, חתן פרס נובל לכימיה.

== מוצרים ==
מוצר הדגל של אורמד הוא כמוסת אינסולין שפותחה לטיפול בסובלים מסוכרת מסוג 2 וניתנת לבליעה.

בינואר 2023, דיווה כישלון ניסוי שלב 3 של הרשות האמריקאית FDA.

בנוסף אורמד מפתחת כמוסה המבוססת על אקסנטיד שנועדה לאזן את רמות הסוכר בדם ולשלוט בתיאבון.

מוצר השלישי של אורמד הוא שילוב של כמוסת האינסולין וכמוסת האקסנטיד.<ref></ref>

בשנת 2021 החלה החברה לפתח חיסון למחלת נגיף הקורונה SARS-CoV-2 שניתן בבליעה במקום בהזרקה.

==קישורים חיצוניים==
* 

== הערות שוליים ==

קטגוריה:תעשיית פרמצבטיקה בישראל
קטגוריה:חברות ישראליות הנסחרות בנאסד"ק
קטגוריה:חברות הנסחרות בבורסה לניירות ערך בתל אביב
קטגוריה:ירושלים: חברות
קטגוריה:חברות ישראליות הנסחרות ביותר מבורסה אחת
כרמל אגיוס

כרמל אגיוס (באנגלית: Carmel Agius; נולד ב-18 באוגוסט 1945) הוא שופט מלטזי, מכהן כשופט במנגנון השיורי הבינלאומי לבצע דין פליליים. כיהן בעבר כנשיא המנגנון השיורי הבינלאומי לבתי דין פליליים וכשופט וכנשיא בבית הדין הפלילי הבינלאומי ליוגוסלביה לשעבר.

==ביוגרפיה==
כרמל אגיוס נולד במלטה. הוא בעל תואר ראשון באנגלית, איטלקית וכלכלה מאוניברסיטת מלטה (1964). ב-1969 סיים את לימודי המשפטים באוניברסיטה זו.

אגיוס כיהן כשופט בבית המשפט לערעורים של מלטה ובבית המשפט החוקתי שלה, ושימש בהם גם כנשיא בפועל. כמו כן היה חבר המועצה לקביעת סדרי הדין בבתי המשפט של מלטה.

אגיוס הרבה לעסוק בעניינים משפטיים בינלאומיים:
* בשנים 1990–2001 היה ראש המשלחת המלטזית לכינוסי נציבות האו"ם למניעת פשע ולמשפט פלילי (United Nations Commission on Crime Prevention and Criminal Justice). הוא ייצג את ארצו בארבעה קונגרסים של האו"ם למניעת פשעים וטיפול בעבריינים (United Nations Congresses on Crime Prevention and the Treatment of Offenders).
* כיהן כראש נציבות האו"ם לגביית עדויות מילדים ושימש כיועץ לנציב האו"ם לזכויות האדם בנפאל.
* בשנים 1996–1998 ייצג את מלטה בוועדה המכינה של האו"ם להקמת בית הדין הפלילי הבינלאומי הקבוע, ולאחר מכן ייצג אותה בוועידת האו"ם שדנה בהקמת בית הדין וחתם בשם מלטה על האמנה להקמתו. כמו כן ייצג את ארצו בוועדה שהכינה את כללי סדר הדין והראיות של בית הדין.
* בשנים 1999–2008 היה חבר בית הדין הקבוע לבוררות .

אגיוס פרסם מאמרים משפטיים ושימש בוועדת המערכת של כתב העת Mediterranean Journal of Human Rights. משנת 1989 ועד 2001 ייצג את שופטי מלטה במועצה המרכזית של אגודת השופטים הבינלאומית (International Association of Judges). כמו כן שימש כסגן נשיא אוניברסיטת מלטה. בשנת 2015 הוענק לו אות כבוד - חבר מסדר ההצטיינות של מלטה.

===שופט בבתי דין בינלאומיים===
בשנת 2001 נבחר אגיוס על ידי העצרת הכללית של האו"ם לכהן כשופט בבית הדין הפלילי הבינלאומי ליוגוסלביה לשעבר. הוא כיהן בהרכבים של בית הדין שבערכאה הראשונה. משנת 2009 כיהן בערכאת הערעורים על פסקי הדין של בית דין זה ושל בית הדין הפלילי הבינלאומי לרואנדה. בשנים 2011–2015 כיהן כמשנה לנשיא בית הדין ליוגוסלביה. מ-2015 כיהן כנשיא האחרון של בית הדין ליוגוסלביה עד לסיום עבודתו וסגירתו בשנת 2017.

בשנת 2012 נבחר לכהן בין שופטיו הראשונים של המנגנון הבינלאומי השיורי לבתי הדין הפליליים (International Residual Mechanism for Criminal Tribunals) . זהו בית דין פלילי בינלאומי, שהוקם על מנת לטפל בעניינים שנותרו לדיון בעקבות סיום פעילותם של בית הדין הפלילי הבינלאומי ליוגוסלביה ובית הדין הפלילי הבינלאומי לרואנדה. מקום מושבו הוא בעיר האג שבהולנד. לפני בחירתו לשופט במכניזם עסק אגיוס בניסוח כללי סדר הדין והראיות של המכניזם. בינואר 2019 מונה לנשיא המכניזם. ביוני 2020 מונה לכהונה נוספת כנשיא, עד יוני 2022.

ביוני 2022 סיים את כהונתו כנשיא, והוחלף בתפקידן כנשיא על ידי גראסיאלה גאטי מאורוגוואי<ref></ref>.

==קישורים חיצוניים==

* [https://www.irmct.org/en/about/judges/judge-carmel-agius-president כרמל אגיוס], באתר המנגנון הבינלאומי השיורי לבתי הדין הפליליים

==הערות שוליים==

קטגוריה:עורכי דין מלטזים
קטגוריה:שופטים
קטגוריה:שופטי בתי דין בין-לאומיים
קטגוריה:ילידי 1945
קטגוריה:מלטזים שנולדו במאה ה-20
פולקסווגן ID.4

פולקסווגן ID.4 הוא SUV חשמלי מתוצרת חברת פולקסווגן. הדגם הוא השני שהגיע לייצור סדרתי מתוך משפחת דגמי פולקסווגן ID והוא מבוסס על פלטפורמת MEB, שבנתה החברה לרכבים החשמליים מתוצרתה. ייצור הדגם החל לאחר שכבר הוחל בייצור הפולקסווגן ID.3, אך זהו הדגם הראשון שישווק גם מחוץ לאירופה (סין וצפון אמריקה), אמור להיות הדגם החשמלי הראשון מהמשפחה שמיובא לישראל.

==פיתוח וייצור==
ה-ID.4 מבוסס על דגמי הקונספט I.D. Crozz ו-I.D. Crozz II שהוצגו לראשונה ב-2017 בתערוכת הרכב הבינלאומית של שאנגחאי ותערוכת הרכב של פרנקפורט, בהתאמה. גרסת הייצור הוצגה לראשונה בתערוכת הרכב של פרנקפורט, לצד הפולקסווגן ID.3, כמחליף עתידי לדגם הטיגואן.

ייצור המכוניות החל במהלך חודש אוגוסט 2020 במפעלי החברה בצוויקאו. המסירה ללקוחות הראשונים מתוכננת לתחילת שנת 2021.

==מפרט טכני==
שיווק ה-ID.4 החל עם שתי גרסאות: ה-1st וה-Max. לשתי הגרסאות מנוע חשמלי המפיק 204 כ"ס ו-32 קג"מ מאפס סל"ד, תיבה בעלת הילוך אחד וסוללת 77 קילוואט והמהירות המרבית היא 160 קמ"ש. טווח הנסיעה להטענה חלקית עומד על 320 ק"מ, בהטענה מלאה הטווח גדל עד ל-520 ק"מ.

== פולקסווגן ID.4 GTX ==
היא הגרסה הספורטיבית לגרסה הבסיסית שהוצגה באפריל 2021<ref></ref>. היא כוללת עיצוב יותר ספורטיבי ושני מנועים חשמליים היוצרים הנעה כפולה המספקים יחד 300 כ"ס. התאוצה מ-0 ל-100 קמ"ש אורכת 6.2 שניות והמהירות המרבית מוגבלת אלקטרונית ל-180 קמ"ש. סוללת ליתיום-יון בקיבולת 77 קוט"ש המאפשרת טווח נסיעה חשמלי של 480 ק"מ.

== מכירות ==

{| class="wikitable"
! rowspan="2" |שנה
! rowspan="2" |אירופה<ref></ref>
! rowspan="2" |ארצות הברית
! colspan="2" |סין
|-
!ID.4 X<ref></ref>
!ID.4 Crozz<ref></ref>
|-
|2020
|4,810
|
|
|
|-
|2021
|53,605
|16,742<ref></ref>
|23,174
|26,853
|-
|2022
|67,655
|20,511<ref></ref>
|33,761
|34,273
|}
{| class="wikitable"style=text-align:center
|-

|}

== פולקסווגן ID.5 ==
באוגוסט 2021 הוצגה לראשונה גרסת SUV-קופה תחת השם ID.5. המכונית זהה לחלוטין מבחינת מאפיינים ל-ID.4 ונבדלת רק במראה החיצוני.

==קישורים חיצוניים==

==הערות שוליים==

קטגוריה:דגמי מכוניות שהושקו ב-2020
ID.4
אדולף פדר

אדולף (אייזיק) פדר (בצרפתית: Aizik Feder; 16 ביולי 1886 – 13 בדצמבר 1943) היה צייר ומאייר יהודי-אוקראיני. הוא עבר לצרפת ב-1908, שם התגורר, עד שגורש ונרצח בתקופת שואת יהודי צרפת בידי משטר וישי. פדר ידוע כיום בזכות יצירות האמנות שצייר, בהן תיאר כלואים במחנה הריכוז דראנסי.<ref name=":0"></ref>

==קורות חיים==
=== ראשית חייו ===
יהודי מזוקן מחזיק מגש. ציור מזמן ביקורו בארץ ישראל
אדולף נולד להורים יהודים-אוקראינים שעסקו במסחר. בשנת 1905 הצטרף פדר לארגון הבונד.<ref></ref> מעורבותו בארגון אילצה אותו לברוח לברלין בגיל 19.

לאחר שהות בברלין עבר פדר לז'נבה, ולאחר מכן הגיע לפריז בשנת 1908, ללמוד באקדמיה ז'וליאן. באקדמיה למד ציור ועבד בסדנתו של הצייר הצרפתי, אנרי מאטיס.<ref></ref>

=== ביקור בארץ ישראל ===
בשנת 1926 ערך פדר מסע לארץ ישראל. בטיולו נתקל באלמנטים יהודיים רבים אותם צייר. הטיול השפיע עליו מאוד ומסע זה הניב ציורים רבים שהבולט ביניהם הוא "Juif à barbe tenant un plateau" ("יהודי מזוקן מחזיק מגש"). כשחזר פדר לפריז, הוא החזיר איתו רבים מציורים אלה, מה שהביא לו הכרה בקהילה האמנותית הפריסאית.

=== כליאה ומוות ===
לפני שנשלח פדר לאושוויץ הוא צייר אסירים ושומרים במחנה המעצר דראנסי.
כשכוחות נאצים צעדו ברחבי צרפת בשנת 1942, פדר, בן 52, ניסה ליצור קשר עם תנועת ההתנגדות הצרפתית אך נתפס על ידי המיליציה הצרפתית.<ref name="Hecht"></ref> הוא ואשתו נעצרו ב-10 ביוני 1942 ונכלאו בכלא שֶרשֶה מִידִי ליד פריז. הוא הועבר למחנה הריכוז דראנסי בספטמבר 1942.

בדראנסי המשיך פדר לצייר ויצר דיוקנאות של הסובבים אותו, כמו האסירים ושומרים במחנה. הוא הפסיק לצייר עם גירושו לאושוויץ ב-13 בדצמבר 1943 שם נרצח. אשתו של פדר, סימה פדר, תרמה את יצירותיו של פדר שצייר בדראנסי למוזיאון בית לוחמי הגטאות עם מותה בשנת 1967.<ref></ref>

== קריירה ==
הצלחתו של פדר הגיעה בשנת 1912, כאשר עבודות הנוף שלו הוצגו בתערוכת סלון הסתיו. הוא המשיך לצייר בעקבות זאת, בין היתר סדרה של 45 איורים שנוצרו לספר שירה של המשורר הצרפתי ארתור רמבו. הספר יצא בהוצאה מוגבלת של 350 עותקים בשנת 1924, אך זכה לשבחים על איוריו בצבעי מים.<ref></ref>

מונוגרפיה על פדר נכתבה בשנת 1929 על ידי גוסטב קהן.

==קישורים חיצוניים==

== הערות שוליים ==

קטגוריה:ציירים יהודים אוקראינים
קטגוריה:אמנים יהודים אוקראינים
קטגוריה:ציירים יהודים צרפתים
קטגוריה:ציירים שנספו במחנה ההשמדה אושוויץ
קטגוריה:ילידי 1886
קטגוריה:נפטרים ב-1943
יצאת נסיך

יצאת נסיך (באנגלית: The Prince & Me) הוא סרט קומדיה רומנטית אמריקאי משנת 2004, בבימויה של מרתה קולידג', ובכיכובם של ג'וליה סטיילס, לוק מאבלי ובן מילר.

הסרט מתמקד בפייג' מורגן, סטודנטית במכללה בוויסקונסין, המתאהבת בסטודנט בשם אדי, שמתברר כנסיך דנמרק. פייג' היא סטודנטית מצטיינת ושאפתנית, המנסה להתקבל לג'ונס הופקינס ללימודי רפואה. אדי מגיע למכללה בניסיון להתחמק מתפקידו כנסיך. השניים מתעמתים בתחילה, אך בהמשך מתיידדים ובסוף אף מתאהבים. אדי חווה לראשונה חיים כאדם פשוט, מבלי שאיש יודע שהוא נסיך. פייג' צריכה להחליט האם היא נשארת עם אדי בדנמרק בתור בת מלוכה, או ממשיכה ללימודי הרפואה, ולשאיפתה להיות רופאה בתוכנית רופאים ללא גבולות. 

== שחקנים ==
* ג'וליה סטיילס כפייג' מורגן.
* לוק מאבלי כאדוארד, נסיך דנמרק/ אדי ויליאמס.
* בן מילר כסורן.
* מירנדה ריצ'רדסון כרוזלינד, מלכת דנמנרק
* ג'יימס פוקס כהרלד, מלך דנמרק.
* אלבטרה ווטסון כאיימי מורגן.

==סרטי המשך==
הסרט גרר שלושה סרטי המשך ישירים לווידאו, שהופקו על ידי כותבים שונים ובמאית חדשה, כאשר קם חסקין החליפה את ג'וליה סטיילס בתפקיד פייג' מורגן: "יצאת נסיך 2: החתונה המלכותית" (2004), "יצאת נסיך 3: ירח דבש מלכות" (2008), ו"יצאת נסיך 4: הרפתקת הפיל" (2010).

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים שצולמו בקנדה
קטגוריה:אוניברסיטאות בתרבות ובאמנות
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי פרמאונט
קטגוריה:סרטי קומדיה אמריקאיים
קטגוריה:סרטי 2004
קרל מול

קרל מול (בגרמנית: Carl Moll; 23 באפריל 1861 – 13 באפריל 1945) היה צייר אוסטרי של אר נובו, השתייך לתנועת "הזצסיון הווינאי".

== משפחתו ==
קרל מול היה בנו של הסיטונאי, היצרן וחבר מועצת העיר וינה יוליוס יוהאן פרנץ מול (1829–1877) ומריה מגדלנה רוזינה שמיד (1835–1919). דודו מצד אימו קרל שמיד (1837–1871), היה צייר נוף בווינה, שהשפיע עליו כבר בגיל צעיר ועורר את התעניינותו בציור.

ב-3 בנובמבר 1895 התחתן קרל מול עם השחקנית והזמרת ילידת המבורג אנה סופי ברגן (1857–1938). היא הייתה אלמנתו של צייר הנוף אמיל ג'יקוב שינדלר, שמת בשנת 1892 וקרל מול היה תלמידו ועוזרו. אשתו הביאה שתי בנות לנישואין, אחת מהן הייתה הסופרת עלמה מאהלר-ורפל. קרל מול לא אימץ את שתי הבנות.<ref>Edwin Lachnit. "Moll, Carl." Grove Art Online. Oxford Art Online. Oxford University Press</ref>

לו ולאשתו אנה נולדה בת ביולוגית מריה (1899–1945), לימים רעייתו של סגן נשיא בית המשפט המחוזי ריצ'רד אברסטלר.<ref></ref>

== חייו ==
מול למד באקדמיה לאמנויות יפות בווינה ב-1880/1881 אצל כריסטיאן גריפנקרל. מאוחר יותר הוא הפך לתלמידו של אמיל יעקב שינדלר.

בשנת 1896 קיבל מדליית זהב קטנה בתערוכת האמנות הבינלאומית בברלין. בשנת 1897 הוא היה ממייסדי "הזצסיון הווינאי". התנועה הזאת הביאה לווינה תערוכות של אמנות מודרנית. בשנת 1901 בנה האדריכל יוזף הופמן בית דו משפחתי גדול עבור מול וקולומן מוזר ברובע ה-19 של וינה, הבית הראשון של שכונת וילות מתוכננת לאנשים עשירים. מול התגורר שם עד 1908. באותה שנה עבר לוולרגאסה 10, שם התגורר עד מותו.

בשנת 1903 ביוזמת מול הוקמה הגלריה המודרנית הממלכתית – גלריית בלוודר האוסטרית.

בשנת 1905 עזב קרל מול את תנועת הזצסיון יחד עם הקבוצה של גוסטב קלימט. הוא הפך למנהל גלריית Miethke בין השנים 1904–1912, והופיע גם כפטרון של קלימט. הוא ארגן תערוכות של אמנים בינלאומיים והביא לראשונה עבודות של וינסנט ואן גוך לווינה.

מול נודע בזכות ליטוגרפיות הצבעים הגדולות שלו וחיתוכי העץ. הסגנון של ציורי הנוף המאוחרים שלו השתנה מציור דו-ממדי של הזצסיון לציור מרחבי יותר. בשנים מאוחרות הוא עבר לאקספרסיוניזם.

== לאומנות ==
בשנות השלושים של המאה העשרים הפך קרל מול לנאציונל-סוציאליסט נאמן.<ref></ref> עם זאת, במרץ 1938 לאחר סיפוחה של אוסטריה לגרמניה של היטלר, נאלצו בתו החורגת עלמה מאהלר ובעלה, המשורר פרנץ ורפל, לברוח בגלל מוצאו היהודי. כמה ימים לאחר מכן, מול לקח חמש תמונות מגלריית בלוודר בשם בתו מריה אברשטלר. מאוחר יותר מול מכר את התמונות היקרות ביותר "ליל הקיץ "של אדוורד מונק' ו"על החוף", לגלריה.

== מותו ==
כאשר הצבא האדום ניצח בקרב על וינה בתחילת אפריל 1945, מול כתב מכתב פרידה ב-10 באפריל עם המשפט "אני נרדם חסר תשובה, היה לי כל מה שיפה שהחיים מציעים".<ref></ref>

שלושה ימים לאחר מכן התאבדו מול, בתו מריה וחתנו באמצעות הרעלה.

הוא נקבר בבית העלמין גרינצינג בווינה.

== גלריה ==
<gallery mode="packed" heights="180">
File:Carl Moll - A street in Ragusa.jpg | רחוב ברגוסה
File:Carl Moll - A View of the Bruntál Castle.jpg | אחוזת ברונטל
File:Carl Moll - Avenue.jpg | שדרת עצים
File:Carl Moll - View of the studio.jpg |הסטודיו של האמן
File:Carl Moll - Santa Maria della Salute, Venice,.jpg | בזיליקת סנטה מריה דלה סאלוטה בוונציה
</gallery>

== קישורים חיצוניים ==

== הערות שוליים ==

קטגוריה:חברי הזצסיון הווינאי
קטגוריה:אר נובו
קטגוריה:ציירים אוסטרים
קטגוריה:ילידי 1861
קטגוריה:אוסטרים שנפטרו ב-1945
אמן על הילדים

"אָמֵן על הילדים" הוא סינגל של הזמר-יוצר הישראלי חנן בן ארי, שיצא לאור ב-22 בנובמבר 2020.

השיר הגיע למקום הראשון במצעד השבועי של מדיה פורסט, והוא שירו הרביעי של בן-ארי שהגיע להישג זה.

== רקע וכתיבה ==
השיר נכתב והולחן על ידי בן-ארי עצמו, והפיק אותו תומר בירן. בשיר, הדובר עוסק באהבה לילדיו, דאגתו אליהם והציפיות שלו מהם.

== וידאו קליפ ==
ב-20 באוקטובר 2020, פרסם בן-ארי הכרזה על קליפ חדש, וביקש ממעריציו לשלוח לו קטעי וידאו ביחד עם ילדיהם, על מנת שיופיעו בקליפ. בסוף הקליפ מופיע חנן עם ילדיו ובנו שלום שנולד. ב-22 בנובמבר, בסמוך לצאת הסינגל עצמו, פרסם בן-ארי את הקליפ בערוץ היוטיוב שלו. תוך ימים ספורים, צבר הקליפ למעלה ממיליון צפיות והתברג במקום הראשון ברשימת "הסרטונים החמים".

==הצלחה==
השיר הגיע היישר אל המקום הראשון במצעד השבועי של מדיה פורסט, תוך שצבר כ-219 השמעות בתחנות הרדיו בישראל. ברשת הזרמת המדיה ספוטיפיי, הצליח השיר לצבור כ-43 אלף השמעות תוך כשבוע, והגיע למקום ה-67 במצעד שירי הספוטיפיי הישראלי השבועי.<ref></ref>

השיר זכה להצלחה בזמר החסידי, אחרי שהתפרסם סרטון בו הזמר מוטי ויזל ביצע את השיר בחופה חסידית, הסרטון זכה לפרסום רב ברשת החברתית ובעקבות כך נכנס השיר לאולם החתונות החסידי. כהמשך לכך הזמר החרדי מנדי וייס הוציא גרסת כיסוי לשיר בשפת היידיש. כמו כן הזמר החסידי גרשי אורי הוציא קאבר לשיר, כן הזמר מוטי אילוביץ חיבר מילים ביידיש לשיר. לאור ההצלחה הרבה של השיר במגזר שמילי אונגר ביצע אותו ביידיש באלבום חוזר לבמה.

על השיר הוקדש פרק בתוכנית שיר אחד.

== ביקורת ==
בסקירה של בן שלו מעיתון הארץ על שירי הפופ הישראליים שתוכנם מנוסח בגוף ראשון, הוא כתב שהשיר "עוסק בקן המשפחתי בצורה בנאלית, בנימה של שביעות רצון, ובמבע דיבורי. זאת בדיוק השפה של פוסטים בפייסבוק, והיא מודגשת ביתר שׂאת כשמשווים את 'אמן על הילדים' ללהיט מלפני כמה שנים, שעסק באותו נושא אבל יצא בתקופה שבה השפה של הרשתות החברתיות לא דבקה עדיין בתחביר של הפופ: 'ילד של אבא' של מוקי". דודי פטימר ממעריב אונליין, לעומתו, כתב ש"הטוטאליות והאותנטיות בטקסט ובמנגינה מוציאים מבן ארי את המיטב שבו ורוקחים את אחד השירים הגדולים שלו שילוו אותו ובעיקר אותנו עוד שנים רבות".

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997009549344705171/NLI לדף השיר] באתר הספרייה הלאומית
* 
* 

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי חנן בן ארי
קטגוריה:שירים בעברית
קטגוריה:שירים על ילדות
קטגוריה:סינגלים שהגיעו למקום הראשון במצעד העברי של מדיה פורסט
קלבייר שוונקי

קלבייר שוונקי (בפורטוגזית: 	Cléber Schwenck Tiene; נולד ב-8 בפברואר 1979 בנובה איגואסו, ברזיל) הוא כדורגלן ברזילאי המשחק בעמדת החלוץ.
== קריירה ==
הוא גדל בקבוצת נוער של נובה איגואסו ועלה לקבוצה הבוגרת של המועדון. בשנים 2002–2003 הוא שיחק בערב הסעודית. בשנת 2004 הוא הצטרף לקבוצת בוטפוגו, אך כמו רוב הקריירה שלו עזב אותה לאחר עונה בודדת. בשנת 2007 הוא הושאל לבית"ר ירושלים בה שיחק לצד ברזילאים נוספים ז'וזה ראמליו וטוני רשל. כבר באותה עונה הוא הועבר בהשאלה לקוריאה הדרומית. בשנת 2008 קלבייר שוונקי חזר לשחק בברזיל. בשנת 2014 קבוצתו "ג'וינווילי" זכתה באליפות של ליגת משנה בברזיל. בדצמבר 2018 הוא עזב את הכדורגל המקצועי.

==קישורים חיצוניים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני בית"ר ירושלים
קטגוריה:כדורגלני בוטפוגו
קטגוריה:כדורגלני ויטוריה
קטגוריה:כדורגלני פיגיירנסה
קטגוריה:כדורגלנים זרים בישראל
קטגוריה:ספורטאים ברזילאים בערב הסעודית
קטגוריה:ספורטאים ברזילאים ביפן
קטגוריה:ספורטאים ברזילאים בישראל
קטגוריה:ספורטאים ברזילאים בקוריאה הדרומית
קטגוריה:ברזילאים שנולדו ב-1979
My Brother's Keeper (Long Live G)

הוא מיני-אלבום הבכורה של הראפר האמריקאי דה-בייבי. המיני-אלבום יצא לאור ב-20 בנובמבר 2020, על ידי חברות התקליטים אינטרסקופ רקורדס וסאות' קואוסט מיוזיק גרופ. המיני-אלבום מכיל שבע רצועות שיצאו כמחווה לאחיו הגדול של דה-בייבי, גלן ג'ונסון, ששם קץ לחייו ב-3 בנובמבר 2020.<ref name="TMZ"></ref><ref name="Pitchfork"></ref> המיני-אלבום מכיל הופעות אורח של מיק מיל, נו-קאפ , פולו ג'י וטוסיי.

== רקע ==
ב-3 בנובמבר 2020, נפטר אחיו הבכור של דה-בייבי, גלן ג'ונסון, בגיל שלושים וארבע, לאחר ששם קץ לחייו. הוא מת מפצע יריות שגרם לעצמו. היו לו ארבעה ילדים, בן אחד ושלוש בנות. למחרת, הראפר, באמצעות הרשתות החברתיות, שיקף ושיתף בכמה שורות מתוך אחד משיריו הקודמים, ששמו "Intro", אותו הוציא בשנת 2019, בו אמר "My brother be thinkin' that we don't love him and let him struggle like we ain't family / Like I won't give up all I got to see you happy, nigga" (בעברית: "אחי חושב שאנחנו לא אוהבים אותו ונותנים לו להתמודד כאילו שאנחנו לא משפחה / כאילו שלא הייתי נותן הכל בשביל לראות אותך שמח").<ref name="TMZ" /><ref name="Pitchfork" />

=== וידאו קליפים ===
הווידאו קליפ הרשמי של "Gucci Peacoat" הוקרן בבכורה יחד עם צאת המיני-אלבום.<ref></ref> שלושה ימים לאחר מכן, ב-23 בנובמבר, יצא הווידאו קליפ של השיר "More Money More Problems".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2020
קטגוריה:אלבומי דה-בייבי
קטגוריה:מיני-אלבומי חברת אינטרסקופ רקורדס
מדליית צ'רן

מדליית צ'רן (באנגלית: The Chern Medal) הוא פרס בין־לאומי, המכיר בהישגים מצטיינים לכל החיים ברמה הגבוהה ביותר בתחום המתמטיקה. הפרס מוענק בטקס הפתיחה של הקונגרס הבין־לאומי של המתמטיקאים (ICM), בדומה לשלושת הפרסים האחרים של האיחוד המתמטי הבין־לאומי (IMU) (מדליית פילדס, פרס נבנלינה ופרס גאוס).

מדליית צ'רן נקראת על שם המתמטיקאי הסיני המנוח שינג-שן צ'רן ומוענקת במשותף על ידי האיחוד המתמטי הבין־לאומי וקרן מדליות צ'רן (CMF). קרן המדליה מממנת את פרס מדליית צ'רן. זוכה המדליה מקבל 500,000 דולר, מתוכם 250,000 דולר פרס כספי והזוכה רשאי לבחור בארגון אחד או יותר לקבלת מימון בהיקף כולל של 250,000 דולר לתמיכה בתוכניות מחקר, חינוך או תוכניות הסברה אחרות בתחום המתמטיקה. כל האנשים החיים, ללא קשר לגיל או לייעוד, יהיו זכאים למדליה
.
הוועדה לבחירת הפרסים נבחרת על ידי הוועד הפועל של האיגוד המתמטי הבין־לאומי. שמו של יו"ר הוועדה מתפרסם בציבור, אך שמות חברי הוועדה האחרים נותרים אנונימיים עד להענקת הפרס בקונגרס.

תיאור המדליה - הצד הקדמי של מדליית צ'רן כולל את הטקסט "CHERN MEDAL" לאורך השפה העליונה ודיוקנו של שינג-שן צ'רן בגיל 73 במרכז. החתימה הסינית של צ'רן נמצאת משמאל לדיוקן, ואילו חתימתו האנגלית מימין. הטקסט "2004-1911" מציין את שנות לידתו ופטירתו, בהתאמה. הצד האחורי של המדליה מציג את משפט גאוס-בונה הכללי, שהוכח באלגנטיות ובאופן מהותי על ידי צ'רן בשנת 1944, שכונה לעיתים קרובות משפט צ'רן-גאוס-בונה. שמו של זוכה הפרס נחקק על שפת המדליה בגודל 2.5 אינץ' שעשויה מזהב ירוק 18 קרט מצופה זהב 24 קרט.

== זוכי המדליה ==
{| class="wikitable sortable"
|-style="background:#DCDCDC"| -
! שנה !! זוכה || נימוק
|-
| 2010 || לואי נירנברג || "על תפקידו בגיבוש התיאוריה המודרנית של משוואות דיפרנציאליות חלקיות אליפטיות ועל הנחיה של סטודנטים רבים ופוסט-דוקטורים בתחום זה"
|-
| 2014 || פיליפ גריפיתס || "על התפתחותו המהפכנית והמהפכה של שיטות טרנסצנדנטליות בגאומטריה מרוכבת, במיוחד עבודתו המכוננת בתאוריית הודג' ותקופות של יריעות אלגבריות"
|-
| 2018 || מסאקי קשיווארה || "על תרומתו הבולטת והיסודית לאנליזות אלגבריות ותורת הייצוג שנמשכו כמעט 50 שנה"
|-
| 2022 || בארי מזור || "על תגליותיו העמוקות בטופולוגיה, גאומטריה אריתמטית ותורת המספרים, והמנהיגות והנדיבות שלו ביצירת הדור הבא של מתמטיקאים."
|}

== ראו גם ==
* פרס צ'רן (Chern Prize) מוענק כל שלוש שנים על ידי הקונגרס הבין־לאומי של מתמטיקאים סינים , החל משנת 2001.
* פרס שינג-שן צ'רן (Shiing Shen Chern Mathematics Award) שנוסד בשנת 1986 על ידי האגודה המתמטית הסינית .

== קישורים חיצוניים ==
* 
* [https://www.mathunion.org/ אתר האינטרנט] הרשמי של האיחוד המתמטי הבינלאומי 
* 

== הערות שוליים ==

קטגוריה:פרסים למתמטיקה
קטגוריה:מדליות
דגל (מתמטיקה)

במתמטיקה, דגל הוא שרשרת סופית של תת-מרחבים המסודרת ביחס להכלה. אם V מרחב וקטורי מממד סופי d, הדגלים המקסימליים שלו הם שרשראות באורך d, שבהן הפרש הממדים בכל צעד הוא 1. אוסף כל הדגלים נקרא יריעת הדגלים , וכאשר השדה סופי -- קומפלקס הדגלים . מכיוון שהחבורה הליניארית הכללית פועלת פעולה טרנזיטיבית על היריעה, אפשר לתאר אותה כמרחב המנה <math>\ \operatorname{GL}_n(F)/\operatorname{B}_n(F)</math>, כאשר <math>\operatorname{B}_n(F)</math> היא תת-חבורת בורל (המייצבת אחד הדגלים).

בורל הוכיח (ב-1953) שחוג הקוהומולוגיה של יריעת הדגלים של <math>\ \mathbb{C}^n</math> היא <math>\ \mathbb{C}[x_1,\dots,x_n]/\langle e_1,\dots,e_n \rangle</math>, כאשר <math>\ e_i</math> הן הפולינומים הסימטריים האלמנטריים.

המושג משמש באופן כללי יותר גם עבור שרשראות של אובייקטים קומבינטוריים הסדורות ביחס להכלה, כגון הזוגות של קודקוד וצלע העוברת דרכו בגרף (ראו למשל מיון המישורים הפרויקטיביים הסופיים).

== ראו גם ==
* יריעת גרסמן
==קישורים חיצוניים==
* 

קטגוריה:גאומטריה אלגברית
קטגוריה:קומבינטוריקה
מרכז הסחר העולמי 7

מרכז הסחר העולמי 7 (באנגלית: 7 World Trade Center; בראשי תיבות: 7 WTC או WTC-7) הוא שמם של שני בניינים, שהתקיימו באותו מקום באתר מרכז הסחר העולמי במנהטן תחתית שבניו יורק.

המבנה המקורי היה חלק ממרכז הסחר העולמי המקורי. בנייתו הושלמה בשנת 1987, והוא קרס בפיגועי 11 בספטמבר 2001 בשל שרפה שפרצה בו, ופגיעה ביסודותיו, בעת התמוטטות מגדלי התאומים הסמוכים. היה זה, לדעת הסוכנות הפדרלית שחקרה את קריסת המבנה, גורד השחקים הראשון בהיסטוריה שקרס בגלל אש.

== היסטוריה ==
המבנה המקורי היה בן 47 קומות, מחופה גרניט אדומה, והשוכר העיקרי בו הייתה חברת האחים סלומון שחתמה על חוזה שכירות ארוך טווח בשנת 1988. המבנה החדש, שבנייתו החלה ב-2002 והושלמה ב-2006 הוא בן 52 קומות ומתנשא לגובה 186 מטרים (המבנה ה-28 בגובהו בניו יורק) ותופס שטח קרקע קטן במעט מזה של המבנה המקורי.

המבנה הנוכחי נפתח במאי 2006. שני המבנים נבנו והושכרו בידי איל הנדל"ן היהודי-אמריקאי לארי סילברסטיין שהחזיק בחכירה של הקרקע מידי רשות הנמלים של ניו יורק וניו ג'רזי.

ב-2007 בתום הליך משפטי ארוך בין סילברסטיין לחברת הביטוח שביטחה את המבנה, זכה סילברסטיין בפיצוי בסך 4.55 מיליארד דולר, לעומת אומדן שווי מיולי 2001 שעמד על 3.55 מיליארד, וסכום התביעה המקורי של סילברסטיין שעמד על 7.1 מיליארד, והתבסס על הטענה שיש לחשב את פגיעת כל אחד מהמטוסים בבנייני התאומים כ"מאורע" נפרד לפי הגדרתו בפוליסת הביטוח.
==גלריה==
<gallery>
World_Trade_Center,_New_York_City_-_aerial_view_(March_2001).jpg | מרכז הסחר העולמי המקורי, ביחד עם מגדל 7 (המגדל החום הבולט מאחורי מגדלי התאומים)
Wtc7_from_wtc_observation_deck.jpg | הבניין המקורי ,אוגוסט 1992 
WTC Area With Building Numbers 50dpi contrast.jpg | צילום אווירי של חורבות מגדל 7 לצד חורבות מגדלי התאומים (מסומנות 1,2)
</gallery>
==קישורים חיצוניים==

* 

קטגוריה:מנהטן: מגדלי משרדים
קטגוריה:פיגועי 11 בספטמבר
קטגוריה:אסונות קריסת מבנה
הצלצול הגואל (סדרת טלוויזיה, 2020)

הצלצול הגואל (באנגלית: Saved by the Bell) היא סדרת טלוויזיה אמריקאית מוזרמת מסוגת הקומדיית מצבים שעלתה לשידור ב-25 בנובמבר 2020 ב-Peacock,<ref name="SeriesPremiere"></ref> ובוטלה במאי 2022 אחרי שתי עונות. זוהי סדרת המשך ישירה לסדרת הטלוויזיה "הצלצול הגואל" (1989–1993) ו-"הצלצול הגואל: שנות הקולג'" (1993–1994), העוקבת אחר כמה מאותן דמויות.

רוב השחקנים הראשיים מסדרת המקור (למעט דאסטין דיאמונד ודניס הסקינס, בתפקיד סקריץ' ומר בילדינג בהתאמה), חוזרים לתפקידיהם.<ref></ref><ref name="Lark"></ref><ref name="everything"></ref>

== עלילה ==
הסדרה מתרכזת בקבוצה חדשה של תלמידי תיכון בייסייד ממשפחות ממעמד גבוה ובני מעמד הפועלים, שהאחרונים הועברו לבית הספר כחלק מתוכנית של מושל קליפורניה, זאק מוריס, שהממשל שלו חווה ביקורת עקב סגירת יותר מדי בתי ספר תיכוניים עניים - כדי לשלוח תלמידים בעלי הכנסה נמוכה יותר לבתי הספר בעלי נתוני ההצלחה הגבוהים ביותר במדינה.

== שחקנים ==
=== שחקנים ראשיים ===
* דייזי חימנז<ref name="MainCastNames"></ref> (הסקירי ולאזקז) - תלמידת שישית חכמה ושאפתנית שמתרגשת מהסיכוי ללמוד בתיכון בייסייד אחרי שבית הספר המקומי שלה נסגר.<ref></ref>
* מאק מוריס (מיטשל הוג) - בנם החתיך, המקסים והמיוחד של המושל זאק מוריס וקלי קפובסקי.
* לקסי חדד-דבריזיו (ג'וזי טוטה) - מעודדת טרנסג'נדרית חדה לשונית.
* איישה גרסיה (אלישיה פסקואל-פנה) - חברתה הטובה ביותר של דייזי, כיפית אבל תחרותית מאוד, והקוורטרבקית החדש של בייסייד היי.
* ג'יימי ספאנו (בלמונט קמלי) - קפטן קבוצת הכדורגל בייסייד ובנה הילדותי והרגיש של ג'סי.
* דבנטה יאנג (דקסטר דארדן) - תלמיד חדש בבייסייד אשר אוהב מחזות זמר.
* המנהל רונלד טודמן (ג'ון מייקל היגינס) - השתלט על תפקידו של מר בלדינג כמנהל תיכון בייסייד.<ref name="tvonline-newprincipal"></ref>
* ג'סי ספאנו (אליזבת' ברקלי) - אמו של ג'יימי ויועצת ההדרכה של תיכון בייסייד.
* איי.סי. סלייטר (מריו לופז) - מורה לחינוך גופני ומאמן נבחרת הכדורגל בתיכון בייסייד.

=== שחקנים משניים ===
* מארק פול גוסלאר בתפקיד זאק מוריס, תלמיד לשעבר בתיכון בייסייד, כיום מושל קליפורניה ואביו של מאק.<ref></ref>
* טיפאני ת'יסן בתפקיד קלי מוריס, אמו של מאק, אשתו של זק מוריס והגברת הראשונה של קליפורניה.<ref name="capacity"></ref>
* אד אלונזו בתפקיד מקס, הבעלים של "המקס".
* שאיין ג'קסון בתפקיד רנה, בעלה של ג'סי ואבא של ג'יימי שהוא סופר כושל.

=== תפקידי אורח ===
* לארק וורהייס בתפקיד ליסה טורטל, מעצבת אופנה ותלמידה לשעבר בבייסייד.
* פטריק תומאס אובראיין בתפקיד מר דיואי, המורה למתמטיקה בבייסייד מהסדרה המקורית.<ref></ref>
* סלניס לייבה בתפקיד גברת חימנז, אמה החרוצה של דייזי.
* קורטני לופז בתפקיד מישל, אישה שסלייטר פוגש בפגישה עיוורת ובהמשך מתחילה לצאת עמו.

== פרקים ==

== קישורים חיצוניים ==

== הערות שוליים ==

קטגוריה:Peacock: תוכן מקור
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות נעורים אמריקאיות
קטגוריה:סדרות ספין-אוף אמריקאיות
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:תוכניות להט"ב אמריקאיות
יואב כהן

יואב כהן (נולד ב-30 באוגוסט 1999) הוא גולש רוח ישראלי על גלשן מדגם ניל פרייד, אלוף אירופה לשנת 2020. ייצג את ישראל באולימפיאדת טוקיו 2020 וסיים במקום הרביעי.

==ביוגרפיה==
כהן גדל בקדימה ובקיסריה והוא בנם של חננאל, בעל חברת בנייה, ואיזבל שהייתה בעברה עיתונאית בצרפת. יש לו אחות אחת מנישואיה הראשונים של אמו. בגיל 7 החל להתאמן בגלישת רוח במסגרת קייטנת שייט ומאוחר יותר עבר להתאמן במועדון השייט הפועל שדות-ים תחת הדרכתו של שחף אמיר. מאחר שהיה קטן וצנום בשנות נעוריו, קיבל כהן בגיל 13 זריקות של הורמון גדילה. את שירותו הצבאי הוא העביר כספורטאי מצטיין בחיל הים.

==קריירה==
באליפות העולם לנוער אשר נערכה בסין בשנת 2017, זכה כהן במדליית הזהב. הוא התחיל את האליפות עם ניצחונות בשני השיוטים הראשונים והמשיך לסיים במקומות הראשונים בשיוטים הבאים. בשיוט המדליות הוא סיים במקום החמישי אך בשקלול כל השיוטים ולאחר ניצחונות ב-7 שיוטים מתוך 13 בסך הכל, הוא נותר במקום הראשון הכללי עם 26 נקודות.

כהן השתתף לראשונה באליפות העולם לבוגרים בשנת 2016 באילת, וסיים במקום ה-52 הכללי. גם באליפויות העולם בשנים שלאחר מכן לא הצליח כהן להתברג בצמרת. במאי 2018 זכה במדליית הזהב בשיוט מהסבב העולמי במדמבליק שבהולנד.

התואר המשמעותי הראשון שלו בקריירה הבוגרת הגיע באליפות אירופה 2020 שנערכה בוילאמורה שבפורטוגל, שם זכה במדליית הזהב. את השיוט הראשון הוא סיים במקום השביעי, ובשלושת השיוטים הבאים סיים במקום השני. גם בשיוטים הבאים הצליח להתברג בצמרת, ובשיוט המדליות סיים במקום החמישי אשר העניק לו את המקום הראשון בשקלול כל השיוטים עם 45 נקודות, לפני שחר צוברי שזכה במדליית הכסף. באליפות העולם 2021 שנערכה בקדיס שבספרד, סיים כהן במקום החמישי. בעקבות הצלחתו בחר מאמן הנבחרת גור שטיינברג שכהן ייצג את ישראל באולימפיאדת טוקיו על פני שחר צוברי.

באולימפיאדת טוקיו 2020, כהן סיים במקום הרביעי. בשיוטיו הראשונים כהן לא הצליח להתברג בצמרת ובתום 12 השיוטים הראשונים, הוא הגיע לשיוט המדליות כשהוא מדורג במקום השביעי הכללי במרחק של 20 נקודות מהאיטלקי שבמקום השלישי וללא סיכוי ממשי לזכות במדליה. בשיוט המדליות השייט האיטלקי והשייט הפולני פסלו, וכדי לסיים במקום השלישי הכללי כהן היה צריך לסיים את שיוט המדליות במקום הראשון בתקווה שהשייט הסיני יסיים במקום החמישי ומטה. כהן אכן סיים ראשון בשיוט המדליות אך השייט הסיני סיים רביעי. בשקלול כל השיוטים כהן דורג במקום הרביעי הכללי עם 76 נקודות שליליות במרחק של נקודה אחת ממדליית הארד.

כהן נכלל ברשימת פורבס 30Under30 של מגזין פורבס ישראל לשנת 2022.<ref></ref>

==קישורים חיצוניים==

* [https://site-isaf.soticcloud.net/biog.php?memberid=410892 יואב כהן], באתר איגוד השיט הבינלאומי
* 
* 
* 
* 

==הערות שוליים==

קטגוריה:גולשי רוח ישראלים
קטגוריה:אלופי אירופה בספורט
קטגוריה:משתתפים ישראלים באולימפיאדת טוקיו (2020)
קטגוריה:פורבס 30Under30: ישראל
קטגוריה:בוגרי בית הספר משותף חוף הכרמל
קטגוריה:ישראלים שנולדו ב-1999
יחסי הממלכה המאוחדת – ליבריה

שגרירות ליבריה בלונדון
יחסי הממלכה המאוחדת–ליבריה הם יחסי החוץ בין ליבריה והממלכה המאוחדת.

== היסטוריה ==	
בריטניה הייתה בין המדינות הראשונות שהכירו ברפובליקה החדשה. לאחר ביקורו של הנשיא ג'וזף ג'נקינס רוברטס בבריטניה בשנת 1848, העמידה המלכה ויקטוריה את ספינת הצי המלכותי HMS אמזון לרשותו ובני משפחתו, לנסיעה חזרה לליבריה.

בשנת 1961 ערכה המלכה אליזבת השנייה ביקור ממלכתי בליבריה והגיעה למונרוביה ב-HMY Britannia. הנשיא ויליאם טאבמן העניק לה מתנה של שני היפופוטמים פיגמיים, שהגיעו באוניית משא בשנת 1962 ונשלחו לגן החיות וויפסנאדה. בשנת 1962 ביקרו הנשיא טאבמן ואשתו בבריטניה.

במרץ 2018 ביקרה משלחת פרלמנטרית בריטית במונרוביה, כחלק מחיזוק היחסים בין המדינות.

== נציגויות דיפלומטיות ==
* בריטניה מחזיקה בליבריה שגרירות במונרוביה.
* ליבריה מחזיקה בבריטניה שגרירות בלונדון.

==קישורים חיצוניים==

== הערות שוליים ==
פרס צ'רן

פרס צ'רן (באנגלית: The Chern Prize) הוא פרס שנוסד בשנת 2001 לכבוד פרופסור שינג-שן צ'רן. פרס צ'רן מוענק מדי שלוש שנים בקונגרס הבין־לאומי של מתמטיקאים סינים בגין "תרומות יוצאות דופן למחקר מתמטי או לפעילות שירות ציבורי לתמיכה במתמטיקה". הזוכים נבחרים על ידי ועדה של מתמטיקאים להכיר בהישגיהם של מתמטיקאים ממוצא סיני. בשנת 2010 התקיים בבייג'ינג אירוע הנצחה מיוחד בנוסף למעמד הפרס הרגיל לחגיגת מאה שנה להולדתו של פרופסור צ'רן.

== זוכי הפרס ==
{| class="wikitable sortable"
|-style="background:#DCDCDC"| -
! שנה !! זוכים || מוסד
|-
| 2001 || סונג-סאן לין ג'יו-קאנג יו || אוניברסיטת צ'יאו טונג הלאומית אוניברסיטת פרדו
|-
| 2004 || פאנגהואה לין לו יאנג || אוניברסיטת ניו יורק האקדמיה הסינית למדעים
|-
| 2007 || שיו-יואן צ'נג מו-טוהג ואנג || אוניברסיטת הונג קונג למדע וטכנולוגיה אוניברסיטת קולומביה
|-
| 2010 || ציאקסינג הוג קונאן נאי-צ'ונג לונג וויני לי || אוניברסיטת פודן האוניברסיטה הסינית בהונג קונג המרכז הלאומי למדעים תאורטיים (טייוואן)
|-
| 2013 || בונג ליאן לי סי-צ'ן || אוניברסיטת ברנדייס אוניברסיטת טייוואן הלאומית
|-
| 2016 || רוני צ'אן איקסיפנג צ'ו || קבוצת מורנינגסייד אוניברסיטת סון יאט - סן
|-
| 2019 || וון-וויי לין סטפן שינג-טונג יאו || אוניברסיטת יאנג מינג צ'יאו טונג הלאומית אוניברסיטת צינגהואה
|}
== ראו גם ==
* מדליית צ'רן מוענק בקונגרס הבין־לאומי של המתמטיקאים (ICM), החל משנת 2010.
* פרס שינג-שן צ'רן (Shiing Shen Chern Mathematics Award) שנוסד בשנת 1986 על ידי האגודה המתמטית הסינית .

== קישורים חיצוניים ==
* [http://ymsc.tsinghua.edu.cn/en/content/page/132.html אתר האינטרנט] הרשמי של הקונגרס הבין־לאומי של מתמטיקאים סינים.

== הערות שוליים ==

צ'רן
Rhinoplasty

Rhinoplasty (בעברית: ניתוח אף) הוא מיני-אלבום של פריימוס. הוא יצא לאור ב-11 באוגוסט 1998 על ידי אינטרסקופ רקורדס ובו קאברים לשירים של אמנים כמו סטנלי קלארק, מטאליקה וג'רי ריד.

התקליטור כולל גם תקליטור אינטראקטיבי שבתוכו יש סרטון סטופ מושן מחימר של השיר "The Devil Went Down to Georgia". המהדורה המחודשת של הוויניל לשנת 2018 כוללת את "The Devil Went Down to Georgia" כשיר השמיני.

הגרסה החיה של "Tommy the Cat" מבוצעת עם "The Awakening" באמצע.

השיר המקורי היה של The Reddings מאלבומם "The Awakening" משנת 1980, וכבר בוצע בעבר על ידי לס קלייפול ו"המקרל הקדוש" באלבומם "Highball with the Devil".

== עטיפת האלבום ==
אומנות הכריכה מציגה דמות מחרסית המפוסלת על ידי קלייפול, יחד עם אותיות קאטאקאנה יפניות בקצה הימני, הנקראות "ネセソトナニツキノハ", או "Nesesotonanitsukinoha".

== ביקורות ==

בסקירתו ל-AllMusic מתאר סטיבן תומאס ארלוויין את המיני-אלבום כ"אוצר קטן נוסף למעריצים". הוא מציין כי "הלהקה לא בחרה קאברים מפתיעים" אלא "מפצה על כך בהופעות נהדרות" ו"עיבודים מדהימים שלעיתים קרובות הם בלתי צפויים", והגיע למסקנה ש"זה לא מאכזב".<ref name=":0" />

== רשימת שירים ==

== מצעדים ==

==קישורים חיצוניים==

==הערות שוליים==

קטגוריה:מיני-אלבומים מ-1998
קטגוריה:מיני-אלבומי חברת אינטרסקופ רקורדס
ספוטניק רצ'יצה

לוגו ספוטניק בשנים [[2017-2019.]]
ספוטניק הוא מועדון כדורגל בלארוסי מהעיר רצ'יצה, ששיחק בליגת העל הבלארוסית בחציה הראשון של עונת 2021.
== היסטוריה ==
המועדון נוצר בשנת 2017 על בסיס קבוצת הליגה השנייה של מועדון ( (מהעיר הומל). בשנים 2017 ו-2018 המועדון שיחק בליגה השנייה. בעונת 2018 הוא סיים במקום השלישי ובזכות המקומות שהתפנו ממיזוג דנייפר מוהילב עם לוץ' מינסק הוא קיבל מקום בליגה הראשונה בעונת 2019 אותה סיימה במקום השישי.

בתום עונת 2020 זכתה באליפות הליגה הבלארוסית הראשונה ולראשונה בתולדותיה הבטיחה השתתפות בליגת העל הבלארוסית בכדורגל בעונת 2021.

עם זאת, ביולי 2021 הקבוצה פורקה באמצע העונה בעקבות קשיים כלכליים.<ref></ref>
== הישגים לפי עונה ==
{| class="wikitable" style="text-align: center;"
! align="center" style="background: Green; color:white" |עונה
! align="center" style="background: Green; color:white" | ליגה
! align="center" style="background: Green; color:white" | 
! align="center" style="background: Green; color:white" | משחקים
! align="center" style="background: Green; color:white" | ניצחונות
! align="center" style="background: Green; color:white" | תיקו
! align="center" style="background: Green; color:white" | הפסדים
! align="center" style="background: Green; color:white" | יחס שערים
! align="center" style="background: Green; color:white" | ניקוד
! align="center" style="background: Green; color:white" | גביע
! align="center" style="background: Green; color:white" | הערות
|-
| 2017
| style="background:#white" | הליגה השנייה
| 5
| 26
| 14
| 4
| 8
| 59—24
| 46
| rowspan="2"|32 אחרונות
!
|-
| 2018
| style="background:#white" | הליגה השנייה
| style="background:#cc9966" |3
| 28
| 18
| 4
| 6
| 79—21
| 58
| העפילה לליגה הראשונה
|-
| 2019
| style="background:#white" | הליגה הראשונה
| 6
| 28
| 13
| 6
| 9
| 46—36
| 45
| 16 אחרונות
!
|-
| 2020
| style="background:#white" | ליגה ראשונה
| style="background:gold" |1
| 26
| 19
| 4
| 3
| 50—18
| 61
| שמינית גמר
| העפילה לליגת העל
|-
| 2021
| style="background:#white" | ליגת העל
|style="background:pink" |16
|15
|2
|1
|12
|12—7
|7
|שמינית גמר
| פורקה באמצע העונה בעקבות קשיים כלכליים
|-
|}
== מאמנים ==
* קונסטנטין צ'חאו (2017–2018)
* ויאצ'סלב לבצ'וק (2018–2021)

== קישורים חיצוניים ==

==הערות שוליים==

קטגוריה:קבוצות כדורגל בלארוסיות
קטגוריה:מחוז הומל
קטגוריה:קבוצות כדורגל שהוקמו ב-2017
טלנירי

טלנירי הוא פורטל אינטרנט ישראלי וחברה פיננסית מובילה, העוסקת בתחום המסחר בשוק ההון.

== היסטוריה ==
טלנירי הוקמה ב-1994 על ידי איש העסקים שרון גינזבורסקי ועסקה בתיווך פיננסי ובניהול שרותי התוכן ואספקת נתוני מסחר בזמן אמת לסחרני היום בבורסה בתל אביב.

בשנת 2005 קיבלה זיכיון רשמי כספקית מידע מהבורסה בתל אביב ועסקה בתיווך המידע לסוחרי ומשקיעי הבורסה. בהמשך, טלנירי התחברה לספקי המידע בוול סטריט ובנאסד"ק וב-CME וסיפקה ציטוטים ברוב הנגזרים והמניות בעולם.

בעבר טלנירי הייתה החברה הגדולה ביותר בתחום התיווך הפיננסי בענף הברוקראז' הפרטי. בנובמבר 2010, פורסם ב-"TheMarker" שחברת הראל התנתקה מטלנירי שנתיים לפני תום החוזה ושילמה כ-1,000,000 ש"ח בעבור ויתור עמלות לטלנירי.

בשנת 2005 הקימה טלנירי מערכת פורומים. החל משנת 2007 טלנירי החלה לשווק את שירות האיתותים על ידי יועצי השקעות ששכרה. משנת 2014 בעקבות התקנות של הרשות לניירות ערך, ניהול מערך האיתותים מנוהל על ידי אקטיב בית השקעות ואילו טלנירי עוסקת רק בניהול השיווק.

באוקטובר 2020 נרכשה חברת טלנירי על ידי איש העסקים אלדר גריידי, מתוך מטרה לבנות את האתר מחדש ולספק מידע פיננסי חיוני לסוחרים בבורסה במטרה להעביר מידע מסוחרים לסוחרים שרוב גופי התקשורת הפיננסית אין ביכולתם לספק מידע מקצועי בעל חשיבות עליונה לסוחרי הבורסה.

בדצמבר 2020 חנכה טלנירי את מכללת טלנירי ללימודי שוק ההון אשר עוסקת בהכשרות מקצועיות לסוחרי הבורסה על ידי בכירי שוק ההון.

==קישורים חיצוניים==
* 
* [http://www.talniri.co.il/ אתר טלנירי]

==הערות שוליים==

קטגוריה:אתרי אינטרנט ישראליים
קטגוריה:מפיצי מידע בורסאי
כף פיירוול

כף פֵיירְוֵול (באנגלית: Cape Farewell) נמצא בניו זילנד, הנקודה הצפונית ביותר באי הדרומי. הוא ממוקם ממש מערבית לפיירוול ספיט . המקום מופה לראשונה על ידי אבל ינזון טסמן, המקום קבל את שמות על ידי מגלה הארצות והחוקר הבריטי קפטן ג'יימס קוק בשנת 1770. זו הייתה פיסת האדמה האחרונה שנראתה על ידי צוותו כאשר הם יצאו למסע מערבה, חזרה לבריטניה על הספינה בשם "אנדוור" דרך טרה אוסטרליס.<ref name="TE">[http://www.teara.govt.nz/1966/F/FarewellSpitAndCapeFarewell/FarewellSpitAndCapeFarewell/en Farewell Spit and Cape Farewell] (from Te Ara: The Encyclopedia of New Zealand, 1966 Edition. Accessed 2008-06-16.)</ref><ref>גוטנברג|W.J.L. Wharton, Captain Cook's Journal During the First Voyage Round the World, London, 1893. See also J. C. Beaglehole and R. A. Skelton (eds.), The Journals of Captain James Cook on His Voyages of Discovery, Vol. 1, The Voyage of the Endeavor, 1768-1771, Cambridge University Press for the Hakluyt Society, 1955, pp.272-273</ref>

בשל מיקומו המרוחק של כף פיירוול, הוא אחד המקומות המתויירים פחות בניו זילנד. "טיול הצוק" (2–3 שעות הליכה בכיוון אחד לאורך גבעות החוף מזרחית לכף) מוביל לאזור פיירוול ספיט, נופים מדהימים של ים טסמן מצד אחד, של דיונות חול בצפון מזרח וצוקים נישאים עם נופי הסלעיים הראשוניים לצד החוף (המזרחי).

בשנת 2020, הוקפו בגדר חסינה מפני טורפים 2.5 הדונם הצפוניים ביותר של הכף כדי להגן על עופות הים הדוגרים על החוף והצוקים, צמחים מקומיים נדירים, חלזונות ענק ושממיות.<ref></ref>

== גאולוגיה ==
הכף ומצוקים שלו מורכבים מאבן חול, קוורץ ופלאוקן.<ref name=":0"></ref> שחיקת המצוקים לחול דק, הנישא על זרמי הים, שינה עם השנים את מיקום פיירוול ספיט יותר מזרחה.

== גלריה ==
<gallery>
קובץ:Farewell_Spit.jpg|תמונת לווין באזור כף פיירוול
קובץ:Cape_Farewell_Arch.jpg|כף פיירוול "הקשת" מראה מנקודת התצפית הקרובה ביותר
</gallery>

== ראו גם ==
* המסע הראשון של ג'יימס קוק

== קישורים חיצוניים ==

== הערות שוליים ==

קטגוריה:ניו זילנד: גאוגרפיה
קטגוריה:האי הדרומי
טורפדו מינסק

טורפדו מינסק הוא מועדון כדורגל בלארוסי לשעבר, שייצג את מינסק ואירח את משחקיו באצטדיון טורפדו במינסק, שמכיל 4,800 איש.

==שמות הקבוצה==
* 1947: טורפדו
* 1947: טורפדו-MTZ
* 1999: טורפדו-MAZ
* 2003: טורפדו-סק"א
* 2005: פורק
* 2007: טורפדו-MAZ
* 2014: טורפדו
== היסטוריה ==
טורפדו מול דינמו ברסט (יוני 2018)
בשנים הסובייטיות שיחק טורפדו באליפות בלארוס הסובייטית וזכתה באליפויות בשנים 1947, 1962, 1966, 1967 ו-1969, אך מעולם לא זכתה להשתתף מעבר לליגה הסובייטית השנייה.

הקבוצה שיחקה בליגת העל הבלארוסית מאז 1992. השנים המוצלחות ביותר היו בתחילת שנות האלפיים, כאשר הקבוצה סיימה פעמיים ברציפות במקום הרביעי (2002, 2003) והגיעה לגמר גביע בלארוס (2000).

בתחילת 2005 איבדה טורפדו-סק"א תמיכה כספית מהספונסרית ואחרי שאיבדה כמעט את כל הסגל הראשי ולא היה לה כסף לשלם דמי כניסה לליגה הבכירה בעונה הבאה, נאלצה לרדת לליגה השנייה. טורפדו זכתה בליגה השנייה בשנת 2005, אך בסוף העונה המועדון פורק. הבעלים עבר לקבוצת כדורגל חדשה בשם מינסק, שהשתמשה גם באותו משרד ובאצטדיון ששימשו את טורפדו. רק שחקן אחד מהרכב טורפדו 2005 הצטרף למינסק.

בשנת 2007 הקבוצה הוקמה מחדש כטורפדו-MAZ והחלה לשחק באליפות מינסק, שהיא חלק מליגת החובבים הבלארוסית (רמה 4 במערך הליגות).<ref></ref> בשנת 2009 הקבוצה סיימה במקום השלישי והייתה כשירה לייצג את מינסק בטורניר הגמר לקראת עלייה לליגה השנייה (מכיוון ששתי הקבוצות הראשונות סירבו או לא היו כשירות לכך), אך סיימה במקום השלישי.<ref></ref> הופעה מוצלחת באליפות מינסק ובגביע אפשרה להם להעפיל לגביע בלארוס פעמיים (2009 ו-2010), אך הם הודחו מהטורניר לאחר המשחק הראשון בשתי הפעמים.

בשנת 2014 הקבוצה נרשמה לליגה השנייה בבלארוסית בשמה המקורי טורפדו מינסק ובשנה שלאחר מכן זכתה בזכות העפלה לליגה הראשונה בבלארוס. בשנת 2018 המועדון העפיל לליגת העל הבלארוסית במקומה של קרומאצ'י מינסק, אשר רישיון ליגת העל נשלל ממנה בגלל חובות.

עם זאת, באמצע עונת 2019, טורפדו פרשה מליגת העל בשל חוסר מימון וחדלה מלהתקיים. כל המשחקים שנותרו לה נרשמו 0–3 לטובת יריבותיה.

== תארים ==
;גביע בלארוס
* סגנות (1): 2000
;אליפות בלארוס הסובייטית
* זכייה (7): 1947, 1948, 1949, 1962, 1966, 1967, 1969
* סגנות (4): 1950, 1963, 1968, 1983

== קישורים חיצוניים ==
* 

==הערות שוליים==

קטגוריה:קבוצות כדורגל שהוקמו ב-1947
קטגוריה:מינסק: מועדוני ספורט
קטגוריה:1947 בברית המועצות